Օրվա երկրորդ կեսին խորհրդարանում կառավարության հետ հարցուպատասխանի ժամանակ «Ելք» խմբակցության ղեկավար Նիկլոլ Փաշինյանը, վարչապետին հիշեցրեց օրերս նրա արած հայտարարությունը, թե, որպես մեծ փորձ ունեցող երկրի ղեկավար, Սերժ Սարգսյանը անփոխարևինելի է, և հարցրեց․ - «Մենք բոլորս, և նաև Սերժ Սարգսյանը մարդ է․ համենայն դեպս հինգ րոպե առաջվա տվյալներով, Ազգային ժողովում դեռ շրջանառության մեջ դրված չէր Սերժ Սարգսյանին աստված հռչակելու օրենքի նախագիծը: Աստված բոլորին երկար կյանք տա, բայց եթե ինչ-որ բան պատահեց անփոխարինելու մարդուն, Դուք նկատի ունեք, որ «ազնիվ մեր ցեղը կորչելո՞ւ է զուր տեղը»: Երկրորդը, եթե Սերժ Սարգսյանն անփոխարինելի է, ինչպե՞ս եք Դուք ակնարկում, ակնարկում էիք համենայն դեպս, որ պատրաստ եք Գերագույն գլխավոր հրամանատարի պաշտոնում փոխարինել նրան: Արդյո՞ք սա Ձեր կողմից դավադրություն է ազնիվ մեր ցեղի նկատմամբ՝ հայ ժողովրդի նկատմամբ: Եվ երրորդը, սա չի՞ հիշեցնում Ձեզ մի հայտնի պատմություն, երբ որ հարևան երկրի հայտնի ղեկավարը, ցույց տալով Լեոնիդ Իլյիչ Բրեժնևին, ասում էր՝ Кто сказал, что Ильич умер? Вот он стоит перед вами»: